
4. Kontroles komisijas sastāvā iekļauj šādus pārstāvjus:
	Iebildums
Latvijas Studentu apvienība (LSA) vērš uzmanību, ka informatīvajā ziņojumā “Par valsts aizsardzības civilā dienesta ieviešanu” LSA aicināja Valsts aizsardzības dienesta iesaukšanas kontroles komisijas sastāvā iekļaut studējošo pārstāvi, ņemot vērā, ka iesaukšanas dēļ var tikt ietekmēts un pārtraukts studiju process, un lai nodrošinātu studējošo kā ievērojamas dienestā iesaucamo grupas tiesību ievērošanu.
Atsaucoties uz iepriekšminētā informatīvā ziņojuma izziņas 7. punktu, Aizsardzības ministrija norādīja, ka piekrīt iesaukšanas kontroles komisijā nodrošināt studējošo pārstāvi. 
Piedāvātā redakcija
4. Kontroles komisijas sastāvā iekļauj šādus pārstāvjus:
               4.1. Komisijas priekšsēdētājs – Aizsardzības ministrijas pārstāvis
               4.2. Komisijas locekļi:
               4.2.1. Nacionālo bruņoto spēku kapelānu dienesta pārstāvis;
               4.2.2. Nacionālo bruņoto spēku psihologu dienesta pārstāvis;
               4.2.3. Valsts kancelejas pārstāvis;
               4.2.4. Tiesībsarga pārstāvis;
               4.2.5. Tieslietu ministrijas pārstāvis;
               4.2.6. Izglītības un zinātnes ministrijas pārstāvis;
               4.2.7. Veselības ministrijas pārstāvis;
               4.2.8. Latvijas Studentu apvienības pārstāvis.

